അഞ്ജലി പാട്ടീൽ

ആദ്യകാല ജീവിതം
മഹാരാഷ്ട്രയിലെ നാസിക്കിലാണ് അഞ്ജലി പാട്ടീൽ ജനിച്ചത്. നാസിക്കിലെ ആർ.ജെ.സി.ബി ഗേൾസ് ഹൈസ്ക്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. തുടർന്ന് പൂനെ സർവകലാശാലയുടെ കീഴിലുള്ള സെന്റർ ഫോർ പെർഫോമിങ് ആർട്സ്|സെന്റർ ഫോർ പെർഫോമിങ് ആർട്സിൽ പഠിച്ചു. 2007 ജൂണിൽ, സെന്റർ ഫോർ പെർഫോമിങ് ആർട്സിൽ നിന്നും ബിരുദം കരസ്ഥമാക്കി. ഇതിനുശേഷം ന്യൂ ഡൽഹിയിലെ നാഷണൽ സ്കൂൾ ഓഫ് ഡ്രാമയിൽ നിന്നും തിയേറ്റർ ഡിസൈനിൽ ബിരുദാനന്തരബിരുദം കരസ്ഥമാക്കുകയുണ്ടായി. 

അഭിനയ ജീവിതം
പ്രശാന്ത് നായർ സംവിധാനം ചെയ്ത ഡെൽഹി ഇൻ എ ഡേ എന്ന ഹിന്ദി - ഇംഗ്ലീഷ് ചലച്ചിത്രത്തിലാണ് ആദ്യമായി അഭിനയിച്ചത്. ഈ ചിത്രത്തിൽ അഞ്ജലി പാട്ടീൽ അവതരിപ്പിച്ച രോഹിണി എന്ന കഥാപാത്രം ശ്രദ്ധിക്കപ്പെടുകയുണ്ടായി. 2011 ഒക്ടോബർ 13-ന് ഡെൽഹി ഇൻ എ ഡേ, ആദ്യമായി മുംബൈ ചലച്ചിത്രോത്സവത്തിൽ പ്രദർശിപ്പിക്കുകയും തുടർന്ന് 2012 ഓഗസ്റ്റിൽ ഇന്ത്യയിൽ ചിത്രം റിലീസ് ചെയ്യുകയും ചെയ്തു.

2010-11 ൽ ഗ്രീൻ ബാംഗിൾസ് എന്ന ഹ്രസ്വചിത്രത്തിൽ പ്രധാന കഥാപാത്രത്തെ അവതരിപ്പിച്ചിരുന്നു. ഈ ഹ്രസ്വചിത്രം WIFTI (വുമൺ ഇൻ ഫിലിം ആന്റ് ടെലിവിഷൻ ഇന്റർനാഷണൽ, ലോസ് ആഞ്ജൽസ്) യിലേക്കുള്ള ഇന്ത്യയുടെ ഔദ്യോഗിക എൻട്രിയായിരുന്നു. 2012-ൽ WIFTI, അന്താരാഷ്ട്രതലത്തിൽ 15 രാജ്യങ്ങളിലായി 44 നഗരങ്ങളിൽ ഗ്രീൻ ബാംഗിൾസ് പ്രദർശിപ്പിക്കുകയുണ്ടായി.

പ്രകാശ് ജാ സംവിധാനം ചെയ്ത ചക്രവ്യൂഹ് എന്ന ചലച്ചിത്രമാണ് അഞ്ജലി പാട്ടീൽ അഭിനയിച്ച ആദ്യത്തെ ബോളിവുഡ് ചലച്ചിത്രം.   ഓംപുരി, മനോജ് ബാജ്പേയി, അഭയ് ഡിയോൾ, അർജുൻ രാംപാൽ എന്നിവരും ഈ ചലച്ചിത്രത്തിൽ അഭിനയിച്ചിരുന്നു. ചക്രവ്യൂഹിലെ അഞ്ജലി പാട്ടീലിന്റെ അഭിനയം ശ്രദ്ധിക്കപ്പെടുകയുണ്ടായി. ജുഹി എന്ന നക്സൽ നേതാവിന്റെ കഥാപാത്രത്തെയാണ് ഈ ചിത്രത്തിൽ അഞ്ജലി പാട്ടീൽ അവതരിപ്പിച്ചത്. ഇതിനെത്തുടർന്ന് പ്രകാശ് ജായോടൊപ്പം മൂന്ന് ചലച്ചിത്രങ്ങളിൽ പ്രവർത്തിച്ചു. 

2012-ൽ പുറത്തിറങ്ങിയ ഒബ നതുവ ഒബ എക്ക (വിത്ത് യു വിത്ത്ഔട്ട് യു) എന്ന ശ്രീലങ്കൻ ചലച്ചിത്രത്തിലെ അഭിനയവും ശ്രദ്ധിക്കപ്പെട്ടിരുന്നു. ശ്രീലങ്കൻ സംവിധായകൻ പ്രസന്ന വിതനഗെയായിരുന്നു ഈ ചിത്രത്തിന്റെ സംവിധായകൻ. അഞ്ജലി പാട്ടീൽ തന്നെയാണ് സിംഹള ഭാഷയിൽ ഈ ചിത്രത്തിലെ ഡബ്ബിങ്ങ് നിർവ്വഹിച്ചതും. ഒബ നതുവ ഒബ എക്കയിലെ അഭിനയത്തിന് 2012 നവംബറിൽ ഗോവയിൽ വച്ചു നടന്ന ഇന്ത്യയുടെ അന്താരാഷ്ട്ര ചലച്ചിത്രോത്സവത്തിൽ മികച്ച നടിയ്ക്കുള്ള രജത മയൂര പുരസ്കാരം ലഭിച്ചു. ഈ പുരസ്കാരം നേടിയ ഏറ്റവും പ്രായം കുറഞ്ഞ നടിയായിരുന്നു അഞ്ജലി.

2016-ൽ മകരന്ദ് ദേശ്‌പാണ്ഡേ സംവിധാനം ചെയ്ത ബർദോ എന്ന ചലച്ചിത്രത്തിലും, നാഗരാജ് മഞ്ജുളെയോടൊപ്പം ദ സൈലൻസ് എന്ന ചലച്ചിത്രത്തിലും അഭിനയിച്ചു. 

2017-ൽ രാഹുൽ ശങ്ക്ല്യയുടെ ആദ്യ ചലച്ചിത്രമായ മേരി നിമ്മോയിലും അഞ്ജലി അഭിനയിച്ചിരുന്നു. ആനന്ദ് എൽ. റായ് ആയിരുന്നു ഈ ചിത്രം നിർമ്മിച്ചത്. ഇതേ വർഷം തന്നെ രാജ്‌കുമാർ റാവുവിനോടൊപ്പം ന്യൂട്ടൺ എന്ന ചലച്ചിത്രത്തിലും അഭിനയിച്ചു. 

2016-ൽ പുറത്തിറങ്ങിയ മിർസ്യ,  രാകേഷ് ഓംപ്രകാശ് മെഹ്റ സംവിധാനം ചംയ്ത മേരേ പ്യാരേ പ്രൈം മിനിസ്റ്റർ എന്നീ ചലച്ചിത്രങ്ങളിൽ മുഖ്യ കഥാപാത്രത്തെ അവതരിപ്പിച്ചു. 

2018-ൽ, പാ. രഞ്ജിത്ത് സംവിധാനം ചെയ്ത് പുറത്തിറങ്ങിയ കാലാ എന്ന ചലച്ചിത്രത്തിൽ രജനീകാന്തിനോടൊപ്പം പ്രധാനപ്പെട്ട കഥാപാത്രത്തെ അവതരിപ്പിച്ചു. 

പുരസ്കാരങ്ങൾ

 വർഷം ചലച്ചിത്രം പുരസ്കാരം ഫലം2013നാ ബംഗാരു തല്ലിമികച്ച നടിയ്ക്കുള്ള നന്ദി പുരസ്കാരം2013നാ ബംഗാരു തല്ലിദേശീയ ചലച്ചിത്ര പുരസ്കാരം - പ്രത്യേക പരാമർശം2012വിത്ത് യു വിത്ത്ഔട്ട് യുമികച്ച നടിയ്ക്കുള്ള പുരസ്കാരം - ഇന്ത്യയുടെ അന്താരാഷ്ട്ര ചലച്ചിത്രോത്സവം2012ചക്രവ്യൂഹ്സ്റ്റാർഡസ്റ്റ് പുരസ്കാരം 2013 - മികച്ച സഹനടിയ്ക്കുള്ള പുരസ്കാരം2012ചക്രവ്യൂഹ്സ്റ്റാർ സ്ക്രീൻ അവാർഡ് - മികച്ച പുതുമുഖ നടിയ്ക്കുള്ള പുരസ്കാരം‌2012ഡെൽഹി ഇൻ എ ഡേമികച്ച നടിയ്ക്കുള്ള പുരസ്കാരം - ന്യൂയോർക്ക് ഇന്ത്യൻ ചലച്ചിത്രോത്സവം2012ഡെൽഹി ഇൻ എ ഡേമികച്ച സഹനടിയ്ക്കുള്ള പുരസ്കാരം - ന്യൂയോർക്കിലെ ദക്ഷിണേഷ്യൻ ചലച്ചിത്രോത്സവംSAIFF announces South Asian Rising Star Film Awards nominees, Sunny Leone to co host award ceremony - DearCinema.com | DearCinema.com 2016വിത്ത് യു വിത്ത്ഔട്ട് യുമികച്ച നടിയ്ക്കുള്ള സരസവിയ പുരസ്കാരം2016വിത്ത് യു വിത്ത്ഔട്ട് യുമികച്ച നടിയ്ക്കുള്ള പ്രസിഡൻഷ്യൽ ചലച്ചിത്ര പുരസ്കാരം

അഭിനയിച്ച ചലച്ചിത്രങ്ങൾ
 വർഷം ചലച്ചിത്രം ഭാഷ കഥാപാത്രം കുറിപ്പുകൾ 2011 ഡെൽഹി ഇൻ എ ഡേ  ഹിന്ദി  രോഹിണി  2011  ഗ്രീൻ ബാംഗിൾസ്  ഹിന്ദി മനുഹ്രസ്വചിത്രം 2012  പ്രത്യയം തെലുഗു  ദുർഗ്ഗ  2012  വിത്ത് യു വിത്ത്ഔട്ട് യു  സിംഹള  സെൽവി  2012  ചക്രവ്യൂഹ് ഹിന്ദി ജുഹി   2013  എന്റെ  മലയാളം  ദുർഗ്ഗ  2013  നാ ബംഗാരു തല്ലി  തെലുഗു   2013  അപ്‌നാ ദേശ്  കന്നഡ  വസുന്ധര  നിർമ്മാണത്തിൽBollywood actress Actress Anjali Patil in Kannada- Timesofap  2013  ശ്രീ ഹിന്ദി സോനു  2014  കിൽ ദി റേപ്പിസ്റ്റ്?  ഹിന്ദി  മീര ശുക്ല  2014  ഫൈന്റിങ്ങ് ഫാനി  ഇംഗ്ലീഷ്/ഹിന്ദി  സ്റ്റെഫാനി 'ഫാനി' ഫെർണാണ്ടസ്,ഫാനിയുടെ മകൾ   2015  ദ സൈലൻസ്  മറാഠി  മാമി 2015   Mrs സ്കൂട്ടർ  ഹിന്ദി  അഷിമ 2016 മിർസ്യഹിന്ദിസീനത്ത്2017സമീർഹിന്ദിആലിയ ഇരാദെ2017ന്യൂട്ടൺഹിന്ദിമാൽക്കോ 2018  മേരി നിമ്മോ ഹിന്ദി നിമ്മോ   2018 കാലാ  തമിഴ്  "പുയൽ" ചാരുമതി ഗെയ്ക്കവാദ്  ആദ്യ തമിഴ് ചിത്രം TBA  ബർദോ മറാഠി ആശാലത  നിർമ്മാണത്തിൽ

 അവലംബം 

പുറം കണ്ണികൾ

വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മഹാരാഷ്ട്രയിൽ ജനിച്ചവർ
വർഗ്ഗം:1987-ൽ ജനിച്ചവർ
വർഗ്ഗം:സെപ്റ്റംബർ 26-ന് ജനിച്ചവർ